Gemeen Gnarrenborg

Gnarrenborg () is en Gemeen (Eenheitsgemeen) in’n Landkreis Rodenborg in Neddersassen mit . 

 Geologie 

En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Geografie 

Dat Rebeet vun de Eenheitsgemeen liggt an’n Noordrand vun dat Düvelsmoor un stellt dorüm ok en Swoorpunkt för den Tourismus dor, de sik üm dat Moor afspeelt. Gnarrenborg is ok en Holltpunkt op de Iesenbahnlien „Moorexpress“, de Oosterholt-Scharmbeek un Bremervöör mitenanner verbinnt un vundaag tomeist blots noch för de Tourismus föhrt. Dat Gemeenrebeet warrt vun den Hamm-Oost-Kanaal dörtogen, de de beiden Strööm verbinnt un fröher för dat Belevern vun Bremen un Hamborg mit Törf dacht weer.

De Navergemenen sünd Basdaal un Örel in’n Noorden, Bremervöör in’n Noordoosten, Sandbossel un Sürsen in’n Oosten, Oostereis un Rhaar in’n Süüdoosten, Breddörp un Worpsweed in’n Süden, Vollerso in’n Süüdwesten, Holste in’n Westen un Beverst in’n Noordwesten.

 Historie 

De Gemeen Gnarrenborg is an’n 1. März 1974 ut de olen Gemenen Gnarrenborg, Barkhusen un Findörp tohoopleggt worrn. An’n 8. April 1974 kemen dor tosätzlich noch Brillit, Glinst, Korlshöben, Kuhs (mit den Oort Kuhstermoor, dat dor siet 1. März 1974 tohöört hett) un Langenhusen (mit de Öörd Augustendorp, Fohrendörp un Klenkendörp, de dor siet 1. März 1974 tohöört hebbt) to.

 Inwahnertall 

 Politik 

De Eenheitsgemeen besteiht ut 12 Oortschoppen, de fröher enkelte Gemenen ween sünd, aver an’n 8. April 1974 bi de Gemeenreform in Neddersassen tohopenleggt worrn sünd.

 Oortschoppen 
duum|400px|Koort von de Oortschoppen, in de de Gemeen indeelt is
De Tallen geevt de Inwahnertallen an (Stand vun’n 1. Januar 2011):

 Augustendorp (276)
 Barkhusen (281)
 Brillit (922)
 Fohrendörp (399)
 Findörp (366)
 Glinst (604)
 Gnarrenborg (3.026)
 Klenkendörp (255)
 Kuhs (1.136)
 Kuhstermoor (224)
 Korlshöben (1.309)
 Langenhusen (606)

 Gemeenraad 

Liddmaten
 2011:
 As Börgermeester: Axel Renken
 CDU: Kurt Buck, Roland Caillé, Detlef Cordes, Christina Gieschen, Hinrich Kackmann, Detlef Kück, Udo Poppe, Sven Riemstädt, Martin Wilshusen
 SPD: Heino Böttjer, Wiebke Düßmann-Kühn, Volker Kullik, Norbert Loock, Hans-Günther Lorenz, Hans Murken, Rosine Nolte, Hans-Martin Pingel, Stefan Prüß, Arnold Renken, Ralf Rimkus, Dieter Wellbrock
 WFB: Rainer Müller, Erwin Murken
 ahn Frakschoon: Johann Steffens (bet 2014 bi de SPD)

 Börgermeesters 

 Tied  Naam  Partei ~1986  Adolf Otte   –2006  Ernst Bayer  CDU 2006–  Axel Renken  SPD

 Wapen un Flagg 

Dat Wapen vun de Gemeen Gnarrenborg wiest en root zinnte Muer mit en Zinnentoorn över sülverne Bülgen. Dorünner is en twölfarmige Lilienhaspel to sehn. 

Dat Wapen is vun den Stoder Synodl Klein plaant un vörleggt worrn un weer an’n 24. April 1978 vun’n Gemeenraat annahmen. De Annahm is an’n 23. Januar 1979 vun’n Landkreis Rodenborg bestätigt worrn.

De Muer över de Bülgenlien düüd op de Gnarrenborg hen, de an de Waterscheed legen hett un den Naam för de Oortschap un de Gemeen hergeven hett. De twölfarmige Lilienhaspel steiht för de twölf Gemenen, ut de sik de hüdige Eenheitsgemeen tohopensett. De Lilie warrt faken in de Volkskunst vun de Landschap verwennt, wo de Öört an’n Rand vun’n Moor oder as Folg vun de Moorkoloniseeern as Inseln in’t Moor leegt.

 Partnerschoppen 

De Gemeen hett siet 1990 en Partnerschop mit Baalberge in Sassen-Anholt.

 Weertschop un Infrastruktur 
duum|Luftbild von dat Törfwark Gnarrenborg (2013)

De Hauptoord Gnarrenborg gellt na dat Regionale Ruumordnungsprogramm as Grundzentrum för de Öörd in de Ümgegend.

In de Gemeen Gnarrenborg befindt sik ünner annern de Zentraal vun den groten europääschen Lüchtenhersteller Brilliant. In Gnarrenborg liggt ok en Törf- un Humuswark, dat to dat Ünnernehmen Meiners ut Bössel höört.

 Verkehr 

Dör de Gemeen löppt de B 74, de Oosterholt-Scharmbeek mit Bremervöör verbinnt. De Gemeen warrt eenmol vun Glinst över Karlshöben un Gnarrenborg bit Kuhs vun de L 122 dörtogen, de na Süüdosten in de Samtgemeen Sürsen föhrt un wieter in’n Noorden an de B 71 ranlöppt.

 Scholen 

In de Gemeen gifft dat söss Kinnergoorns un Kinnerdaagsteden. Bito gifft dat de dree Grundscholen Koarlshöm, Kuhs un de Klenkendörper Möhl. In Gnarrenborg steiht de Oberschool Oost-Hamm-School.

 Sport 

In Gnarrenborg gifft dat en Dreefachhall för sportliche Aktivitäten. In’t Gemeenrebeet gifft dat butendem wietere veer Turnhallen, en Sportplatz un fief Footballplätz. In Koarlshöm besteiht op den öörtlich Flaagplatz (Flegerplatz Korlshöben) de Mööglichkeit för Sportflegeree. De Bahn is 700 m lang.

 Footnoten 

 Weblenken 

 Websteed von de Gemeen (hoochdüütsch)

Kategorie:Landkreis Rodenborg (Wümm)